b'\n_START_ARTICLE_\nJaponijos tarptautiniai santykiai\n_START_SECTION_\nPiet\xc5\xb3 Kor\xc4\x97ja\n_START_PARAGRAPH_\nNors Piet\xc5\xb3 Kor\xc4\x97ja ir Japonija yra ekonomin\xc4\x97s partner\xc4\x97s, tarp j\xc5\xb3 vis dar kyla keletas gin\xc4\x8d\xc5\xb3.\n_START_SECTION_\nKinijos Liaudies Respublika\n_START_PARAGRAPH_\n1972 m. rugs\xc4\x97jo 29 d. tarp Japonijos ir Kinijos pasira\xc5\xa1yta sutartis, kuria u\xc5\xbemezgami diplomatiniai santykiai. Nors 1995 m. tuometinis Japonijos ministras pirmininkas Tomii\xc4\x8dis Murajama oficialiai atsipra\xc5\xa1\xc4\x97 Kinijos u\xc5\xbe skriaudas II-ojo pasaulinio karo metais, daugelis kin\xc5\xb3 nenori to pripa\xc5\xbeinti d\xc4\x97l kraupi\xc5\xb3 Japonijos nusikaltim\xc5\xb3 karo metais Kinijos at\xc5\xbevilgiu. Be to, tarp \xc5\xa1i\xc5\xb3 valstybi\xc5\xb3 vis tebei\xc5\xa1kyla teritorini\xc5\xb3 gin\xc4\x8d\xc5\xb3.\n_START_SECTION_\nJAV\n_START_PARAGRAPH_\nJaponija palaiko glaud\xc5\xbeius ekonominius ir karinius santykius su savo svarbiausiu s\xc4\x85jungininku - JAV, su kuria sudarytas JAV-Japonijos Saugumo Aljansas\n_START_SECTION_\nRusija\n_START_PARAGRAPH_\nPrastiems Japonijos ir Rusijos santykiams pirmiausia \xc4\xaftakos tur\xc4\x97jo konfliktas d\xc4\x97l \xc5\xa1iaurini\xc5\xb3 Kuril\xc5\xb3 sal\xc5\xb3 teritorij\xc5\xb3, kurias II-ojo pasaulinio karo metais u\xc5\xbe\xc4\x97m\xc4\x97 TSRS.\n_START_SECTION_\nLietuva\n_START_PARAGRAPH_\nSu Lietuva Japonija diplomatinius santykius u\xc5\xbemezg\xc4\x97 dar 1991 m. spalio 10 d. \xc4\x8cia 2007 m. lank\xc4\x97si ir Japonijos imperatorius Akihito.\n_START_SECTION_\nTeritoriniai gin\xc4\x8dai\n_START_PARAGRAPH_\nTarp Japonijos ir kai kuri\xc5\xb3 kaimynini\xc5\xb3 valstybi\xc5\xb3 kyla gin\xc4\x8dai d\xc4\x97l \xc5\xa1i\xc5\xb3 teritorij\xc5\xb3: su Rusija d\xc4\x97l Piet\xc5\xb3 Kuril\xc5\xb3 sal\xc5\xb3, su Kor\xc4\x97jomis d\xc4\x97l Liank\xc5\xabro uol\xc5\xb3, ir su Kinijos Liaudies Respublika bei Taivanu d\xc4\x97l Senkaku sal\xc5\xb3 ir IEZ, esan\xc4\x8dios aplink Okinotori\xc5\xa1im\xc4\x85, rib\xc5\xb3.'